ΓΡΑΠΤΗ ΕΡΩΤΗΣΗ E-0843/99

υποβολή: Ursula Stenzel (PPE) προς την Επιτροπή

(7 Απριλίου 1999)

Θέμα: Γενικός διαγωνισμός COM/A/10/98/Επιλογή 2

Η Ευρωπαϊκή Επιτροπή διεξήγαγε στις 16 Σεπτεμβρίου 1998 εξωτερικό διαγωνισμό που ακυρώθηκε λόγω αντικανονικών διαδικασιών. Στις 6 Φεβρουαρίου 1999, οι εξετάσεις αυτές επαναλήφθηκαν.

Μπορεί να αποκλείσει η Επιτροπή την περίπτωση εξεταζόμενοι που ζουν εκτός της Ένωσης να έχουν πληροφορηθεί καθυστερημένα τις συγκεκριμένες συνθήκες επανάληψης του διαγωνισμού;

Μπορεί επίσης να αποκλείσει η Επιτροπή ότι για το λόγο αυτό δεν μπόρεσαν να συμμετάσχουν κάποιοι υποψήφιοι στις επαναληπτικές εξετάσεις, επειδή δεν ενημερώθηκαν επαρκώς για την επιστροφή των συμπληρωματικών εξόδων ταξιδίου εκ μέρους της Επιτροπής;

Με βάση ποιά κριτήρια καταβλήθηκαν στους εξεταζόμενους κατά την επανάληψη των εξετάσεων τα συμπληρωματικά έξοδα ταξιδίου για τους υποψηφίους εκτός ΕΕ;

Ύστερα από ερώτηση εξεταζομένων για την επιστροφή των συμπληρωματικών εξόδων ταξιδίου τους, η Επιτροπή ανακοίνωσε ότι η δαπάνη αυτή θα επιστραφεί "towards" και "according to set ceilings". Πώς ερμηνεύει η Επιτροπή αυτήν την απάντηση;

Απάντηση κ. Liikanen εξ ονόματος της Επιτροπής

(23 Απριλίου 1999)

Η Επιτροπή διοργάνωσε τον διαγωνισμό COM/A/10/98 με σκοπό στη σύσταση καταλόγου εφεδρείας για διοικητικούς υπαλλήλους (A7/A6) στους τομείς των εξωτερικών σχέσεων και της διαχείρισης της ενίσχυσης στις τρίτες χώρες. Ο διαγωνισμός δημοσιεύθηκε(1) μαζί με τέσσερις άλλους διαγωνισμούς και οι δοκιμές προεπιλογών διοργανώθηκαν συγχρόνως.

Οι δοκιμές προεπιλογών που διοργανώθηκαν στις 14 Σεπτεμβρίου 1998 ακυρώθηκαν συνεπεία της διαπίστωσης διαρροής σε έναν από τους διαγωνισμούς. Με επιστολές που απεστάλησαν μεταξύ της 10ης και της 14ης Δεκεμβρίου 1998 ανάλογα με τους υποψηφίους και λαμβανομένου υπόψη του αριθμού τους, η Επιτροπή εκάλεσε τους υποψηφίους που, εγράφησαν στο διαγωνισμό COM/A/10/98 να συμμετάσχουν σε νέες δοκιμές προεπιλογής στις 6 Φεβρουαρίου 1999. Οι προσκλήσεις στους υποψηφίους που διέμεναν σε τρίτες χώρες απεστάλησαν με φαξ, κατά το μέτρο του δυνατού, διαφορετικά με ταχεία υπηρεσία του ταχυδρομείου. Οι εν λόγω δοκιμές πραγματοποιήθηκαν υπό ενισχυμένες συνθήκες ασφάλειας και πειθαρχίας. Η νέα πρόσκληση στις δοκιμές προεπιλογής περιελάμβανε νέους κανόνες πειθαρχίας καθώς και πληροφορίες σχετικά με τις "αποζημιώσεις εξόδων ταξιδίου". λοι οι υποψήφιοι πληροφορήθηκαν ότι μπορούσαν να απολαύουν, υπό ορισμένους όρους, ειδικά καθορισμένους, μίας αποζημίωσης για τα έξοδα του ταξιδίου, υπό τον όρο ότι ήταν παρόντες στις δοκιμές προεπιλογής των διαγωνισμών COM/A/8-12/98 της 14ης Σεπτεμβρίου 1998, ότι ήταν παρόντες στις νέες δοκιμές προεπιλογής της 6ης Φεβρουαρίου 1999 και ότι είχαν υποβάλλει την αίτηση τους πριν από την εν λόγω ημερομηνία.

Οι κανόνες αυτοί είναι διαφορετικοί για τους υποψήφιους η διεύθυνση των οποίων, η οποία αναφέρθηκε από αυτούς και αναφέρεται στον φάκελό τους με ημερομηνία 14 Σεπτεμβρίου 1998, ευρίσκετο στην Κοινότητα ή σε τρίτες χώρες. Λαμβάνουν υπόψη το γεγονός ότι για ορισμένους υποψηφίους του διαγωνισμού COM/A/10/98, οι αποστάσεις μεταξύ του τόπου διαμονής τους και του κέντρου διαγωνισμού τους ήταν αρκετά σημαντική.

Η Επιτροπή απορρίπτει, κατά συνέπεια, το γεγονός ότι οι υποψήφιοι στις τρίτες χώρες πληροφορήθηκαν πολύ αργά στο θέμα σχετικά με την αποζημίωση των εξόδων ταξιδίου. Δεν γνωρίζει ότι υπήρχαν υποψήφιοι οι οποίοι δεν συμμετείχαν σε νέες δοκιμές προεπιλογής λόγω έλλειψης πληροφοριών σχετικά με τους εφαρμοζόμενους κανόνες.

Συνολικά 1400 αιτήσεις αποζημίωσης εισήχθησαν από τους υποψηφίους των πέντε διαγωνισμών COM/A/8-12/98. Κάθε, αίτηση πρέπει να εξετασθεί μεμονωμένα και κυρίως να εξετασθεί βάσει του φακέλου. Η εν λόγω ανάλυση έχει αρχίσει από τις αρχές Φεβρουαρίου 1999 και διαδραματίζονται επί του παρόντος οι διαδοχικές φάσεις πληρωμής των υποψηφίων. Οι πληρωμές πραγματοποιούνται κατ αναλογία.

(1) ΕΕ C 97 της 31.3.1998.